
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 7. novembra noteikumos Nr. 662 "Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Valdības rīcības plānā Deklarācijas par Evikas Siliņas vadītā Ministru kabineta iecerēto darbību īstenošanai ietverts pasākums Nr. 1.9. "Izstrādāta un ieviesta jauna iekšlietu dienestu un TM IeVP amatpersonu ar speciālajām dienesta pakāpēm atlīdzības sistēma, kas paredz konkurētspējīgas atlīdzības un sociālo garantiju iespējas iekšlietu sistēmas iestāžu un TM IeVP amatpersonām, novēršot turpmāku kritisku personāla nepietiekamību, kas noved pie iekšējās drošības pakalpojumu intensitātes un sniegšanas sabiedrībai būtiskiem ierobežojumiem.".
  Saskaņā ar Ministru kabineta 2024. gada 19. septembra sēdes protokollēmuma  "Informatīvais ziņojums "Par valsts budžeta likumprojektā iekļaujamiem prioritārajiem pasākumiem 2025., 2026., 2027. un 2028. gadam"" (prot. Nr.38 2.§) 2. punktu atbalstīts 2025.-2028. gada starpnozaru prioritārais pasākums  "Iekšlietu dienestu un Ieslodzījuma vietu pārvaldes amatpersonu ar speciālajām dienesta pakāpēm, kā arī Valsts ieņēmumu dienesta Nodokļu un muitas policijas pārvaldes  atalgojuma palielināšana par 10%  un jaunās piemaksas ieviešana par darbu dienestā" (IeM, TM un VID)" (turpmāk – starpnozaru prioritārais pasākums) par papildu finansējuma piešķiršanu Iekšlietu ministrijai, Tieslietu ministrijai un Finanšu ministrijai 2025. gadam un turpmākajiem gadiem, lai nodrošinātu motivācijas pasākumus un paaugstinātu atlīdzību Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk - amatpersonas), kā arī Valsts ieņēmumu dienesta Nodokļu un muitas policijas pārvaldē nodarbinātajiem. Starpnozaru prioritārā pasākuma ietvaros paredzēts noteikt amatpersonām jaunu speciālo piemaksu par noteiktu funkciju un uzdevumu izpildi 300 euro (bruto) apmērā. Starpnozaru prioritārais pasākums ir atbalstīts Saeimā un  2024. gada 6. decembrī pieņemtajā likumā “Par valsts budžetu 2025. gadam un budžeta ietvaru 2025., 2026. un 2027. gadam” ir paredzēts nepieciešamais finansējums tā īstenošanai. 
  Lai nodrošinātu piemaksas par noteiktu funkciju un uzdevumu izpildi piešķiršanu amatpersonām, sākot ar 2025. gada 1. janvāri, ir veikti grozījumi Ministru kabineta 2016. gada 13. decembra noteikumos Nr. 806 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru" (turpmāk - noteikumi Nr. 806) - pieņemti Ministru kabineta 2024. gada 18. decembra noteikumi Nr. 899 "Grozījumi Ministru kabineta 2016. gada 13. decembra noteikumos Nr. 806 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru"" (turpmāk – noteikumi Nr.899).
1.2. Mērķis
Mērķa apraksts
Noteikt piemaksai par noteiktu funkciju un uzdevumu izpildi atsevišķu identifikācijas kodu, lai nodrošinātu viennozīmīgu un salīdzināmu informācijas ievadi valsts un pašvaldību institūciju amatpersonu un darbinieku atlīdzības uzskaites sistēmā, kā arī precizēt Ministru kabineta 2017. gada 7. novembra noteikumu Nr. 662 "Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu" (turpmāk - noteikumi Nr. 662) 6. pielikuma 12., 51. un 68. punktā papildu samaksas veida nosaukumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar noteikumiem Nr. 899 ar 2025. gada 1. janvāri Iekšlietu ministrijas sistēmas iestāžu un Ieslodzījuma vietu pārvaldes amatpersonām tiek noteikta jauna speciālā piemaksa - piemaksa par noteiktu funkciju un uzdevumu izpildi 300 euro (bruto) apmērā. Piemaksas noteikšana atbilst Ministru kabineta un Saeimas atbalstītajam starpnozaru prioritārajam pasākumam, un tās izmaksai ir paredzēts finansējums likumā “Par valsts budžetu 2025. gadam un budžeta ietvaru 2025., 2026. un 2027. gadam”.
Noteikumu Nr. 662 6. pielikumā "Piemaksas, prēmijas, pabalsti, kompensācijas un citu veidu atlīdzība", kurā iekļauti valsts institūcijās nodarbināto papildu samaksas veidi, tai skaitā piemaksas, un tiem atbilstošie identifikācijas kodi, nav iekļauta piemaksa par noteiktu funkciju un uzdevumu izpildi un tai atbilstošs identifikācijas kods.
Vienlaikus minētajā pielikumā nav paredzēta speciālā piemaksa par dienesta pienākumu pildīšanu kopā ar dienesta zirgu. Savukārt 6. pielikuma 51. punktā un 68. punktā iekļautā papildu samaksas veidu nosaukumā norādītais pabalsta (pabalsts sakarā ar ģimenes locekļa vai apgādājamā nāvi) summas apmēra slieksnis 250 euro neatbilst likuma "Par iedzīvotāju ienākuma nodokli" 9. panta 14. punktā noteiktajam aktuālajam apmēram. 
Problēmas un risinājumi
Problēmas apraksts
[1] Ievērojot to, ka noteikumi Nr. 899 paredz ar 2025. gada 1. janvāri noteikt amatpersonām jaunu speciālo piemaksu - piemaksu par noteiktu funkciju un uzdevumu izpildi (noteikumu Nr. 806 3. pielikuma 6. punkts),  nepieciešams nodrošināt speciālās piemaksas uzskaiti valsts un pašvaldību institūciju amatpersonu un darbinieku atlīdzības uzskaites sistēmā, tāpēc nepieciešami grozījumi noteikumos Nr. 662, piešķirot tai atbilstošu identifikācijas kodu.
[2] Nepieciešams tehniski precizēt noteikumu Nr. 662 6. pielikuma 12. punktā  iekļautā papildu samaksas veida "Piemaksa par dienesta pienākumu pildīšanu kopā ar dienesta suni" nosaukumu, papildinot ar atsauci uz dienesta zirgu. Precizējums nepieciešams saistībā ar to, ka noteikumu Nr. 806 3. pielikuma 2. punkts paredz speciālo piemaksu - piemaksu par dienesta pienākumu pildīšanu kopā ar dienesta suni vai dienesta zirgu, kas atbilst veiktajam grozījumam šajos noteikumos - Ministru kabineta 2023. gada 16. maija noteikumi Nr. 245 "Grozījums Ministru kabineta 2016. gada 13. decembra noteikumos Nr. 806 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru"" (turpmāk – noteikumi Nr.245).  
[3] Nepieciešams tehniski precizēt noteikumu Nr. 662 6. pielikuma 51. punktā iekļautā papildu samaksas veida "Pabalsts sakarā ar ģimenes locekļa vai apgādājamā nāvi (pabalsta summa lielāka par 250 euro)" un 68. punktā iekļautā papildu samaksas veida "Pabalsts sakarā ar ģimenes locekļa vai apgādājamā nāvi (pabalsta summa līdz 250 euro (ieskaitot)" nosaukumu, ņemot vērā izmaiņas likumā "Par iedzīvotāju ienākuma nodokli" (likums "Grozījumi likumā "Par iedzīvotāju ienākuma nodokli"" pieņemts 2024. gada 4. decembrī). Saskaņā ar likuma "Par iedzīvotāju ienākuma nodokli" 9. panta 14. punktu ar iedzīvotāju ienākuma nodokli neapliekas darbinieka vai viņa radinieku (tuvinieku) nāves gadījumā darba devēja piešķirtais bēru pabalsts, kura vērtība nepārsniedz 500 euro.
Risinājuma apraksts
[1] Noteikumu projekts papildina noteikumu Nr. 662 6. pielikumu ar jaunu 29.1 punktu, kas paredz papildu samaksas veidu "Piemaksu par noteiktu funkciju un uzdevumu izpildi" un tam atbilstošu identifikācijas kodu - "1145 25", lai nodrošinātu viennozīmīgu un salīdzināmu informācijas ievadi valsts un pašvaldību institūciju amatpersonu un darbinieku atlīdzības uzskaites sistēmā. 
[2] Noteikumu projekts precizē noteikumu Nr. 662 6. pielikuma 12. punktā iekļautā papildu samaksas veida "Piemaksa par dienesta pienākumu pildīšanu kopā ar dienesta suni" nosaukumu, papildinot to ar atsauci arī uz dienesta zirgu un izsakot šādā redakcijā: "Piemaksa par dienesta pienākumu pildīšanu kopā ar dienesta suni vai dienesta zirgu".
[3] Noteikumu projekts, ievērojot likuma "Par iedzīvotāju ienākuma nodokli" 9. panta 14. punkta noteikto, precizē noteikumu Nr. 662 6. pielikuma 51. un 68. punktā iekļautā papildu samaksas veida nosaukumu, aizstājot skaitli "250" ar skaitli "500".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Likumā “Par valsts budžetu 2025. gadam un budžeta ietvaru 2025., 2026. un 2027. gadam” ir paredzēts nepieciešamais finansējums, lai nodrošinātu piemaksas par noteiktu funkciju un uzdevumu izpildi izmaksu Iekšlietu ministrijas sistēmas iestāžu un Ieslodzījuma vietu pārvaldes amatpersonām - kopā 51 846 995 euro, tai skaitā Iekšlietu ministrijai 44 661 472 euro, Tieslietu ministrijai 7 185 523 euro. Detalizēti skatīt noteikumu Nr. 899 anotācijā (24-TA-2292).
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts paredz tehniskus grozījumus, ievērojot Ministru kabineta pieņemtos normatīvos aktus  -  noteikumus Nr. 899 un noteikumus Nr. 245.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts policija
Valsts robežsardze
Valsts robežsardzes koledža
Valsts policijas koledža
Valsts ugunsdzēsības un glābšanas dienests
Ugunsdrošības un civilās aizsardzības koledža
Iekšējās drošības birojs
Valsts kanceleja
Ieslodzījuma vietu pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

